நல்துர்க்

நல்துர்க் (Naldurg), இந்தியாவின் மகாராட்டிரம் மாநிலத்தின் கிழக்கில் மரத்வாடா பிரதேசத்தில்,   தாராசிவா மாவட்டத்தில் உள்ள நகராட்சி ஆகும்.  இவ்வூரில் தாராசிவா குகைகள், நல்துர்க் கோட்டை, அரண்மனை, நல்துர்க் ஆறு, அணை மற்றும் அருவிகள் உள்ளது. நலாதுர்க்: ஆறு, அணை, அரண்மனை, நீர்வீழ்ச்சிகள் கொண்ட பிரமாண்ட கோட்டடை

இது மும்பை மாநகரத்திற்கு தென்கிழக்கே 447 கிலோ மீட்டர் தொலைவிலும்; மாவட்டத் தலைமையிடமான உஸ்மனாபாத்திற்கு தென்கிழக்கே 55 கிலோ மீட்டர் தொலைவிலும்; சோலாப்பூர்க்கு வடகிழக்கே 46 கிலோ மீட்டர் தொலைவிலும் உள்ளது. 
புவியியல்
நல்துர்க் நகரம் கடல் மட்டத்திலிருந்து 566 மீட்டர் (1856 அடி) உயரத்தில் உள்ளது. இதன் அதிகபட்ச வெப்பம் 46° செல்சியஸ் மற்றும் ஆண்டு சராசரி மழைப்பொழிவு 760 மிமீ ஆக உள்ளது. 
மக்கள் தொகை பரம்பல்
2011ம் ஆண்டின் மக்கள் தொகை கணக்கெடுப்பின்படி, நல்துர்க் நகரத்தின் மொத்த மக்கள் தொகை  18,341 ஆகும். அதில் ஆண்கள் 52% மற்றும் பெண்கள் 48% ஆக உள்ளனர். சராசரி எழுத்தறிவு 84.10% மற்றும் மக்கள் தொகையில் 6 வயதிற்குட்பட்டவர்கள் 15% ஆக உள்ளனர். மராத்தி மொழி பேசப்படுகிறது. பட்டியல் சாதியினரும் பட்டியல் பழங்குடியினரும் முறையே 11.61%  மற்றும் 0.95%  ஆகவுள்ளனர். இதன் மக்கள் தொகையில் இந்துக்கள்	52.21%, இசுலாமியர்கள் 42.36%, பௌத்தர்கள் 3.65%, சமணர்கள் 0.94%  மற்றும் பிற சமயத்தவர்கள் 0.76% ஆகவுள்ளனர். Naldurg Town Population Census 2011
இதனையும் காண்க
 தாராசிவா குகைகள்
மேற்கோள்கள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:உஸ்மானாபாத் மாவட்டம்